**Multifunkciós digitális gramm mérleg MH-széria Használati útmutató**

Működés:

**ON/OFF**

Helyezze bele az elemeket ( 2 db 3A ). Tegye a terméket egy stabil asztalra és nyomja meg az On/Off gombot a bekapcsoláshoz. A gomb megnyomása után bekapcsol a kijelző és ezzel egy időben a háttérvilágítás. A kijelző 0.0-át mutat körülbelül egy másodperc után, használatba vehető az eszköz.
A termék kikapcsolása az ON/OFF gomb megnyomásával lehetséges.
A termék rendelkezik automata kikapcsolással, 60 másodperc tétlenség esetén automatikusan kikapcsol, ezzel megvédve az elemek élettartamát.

**TÖRLÉS/TARE FUNKCIÓ**

Ha beüzemelést követően nem látja a 0.0-át, nyomja meg a TARE gombot, amíg 0-át nem mutat, azután használható a készülék.

Ha a gyári tálcára szeretne helyezni egy mérő tálat, a tál ráhelyezése után nyomja meg a TARE gombot, amíg a kijelző 0.0-át nem mutat, majd belehelyezheti az edénybe a lemérni kívánt dolgokat. A kijelző negatív számot mutat, ha leveszi a tálat, ez esetben nyomja meg a TARE gombot az alaphelyzet visszaállításához.

**MÉRTÉKEGYSÉG VÁLTÁS**

Normál állásban a készüléken g (gramm) látható, amennyiben váltani szeretné a mértékegységet, nyomja meg a UNITS gombot, és a kijelző jobb oldalán a felső sarokban láthatók a további mértékegységek ( t1, ct, oz ).

**HÁTTÉRVILÁGÍTÁS**

Alapbeállításként a háttérvilágítás bekapcsolt állapotban van, a LIGHT gomb megnyomásával ki/be kapcsolható.

**SZÁMLÁLÓ FUNKCIÓ**

Ha egyforma súlyú termékből több darabot szeretne mérni, a készüléken 4 előre betáplált darabszámot tud választani (25, 50, 75, 100). A darabszám kiválasztásához először tegye a mérlegre a terméket a kiválasztott darabszámban. A darabszám beállításához nyomja meg a PCS gombot 2 másodpercig, a UNITS gombbal pedig ki tudja választani az előre betáplált darabszámok egyikét (25,50,75,100). Ha a kijelzőn a megfelelő darabszámot kiválasztotta, a PCS gomb ismételt megnyomásával rögzítheti. A normál módú méréshez való visszatéréshez nyomja meg a UNITS gombot.

**KALIBRÁLÁS**

Gyárilag a termékeket pontosan beállították, de a hőmérséklet és páratartalom változások miatt nyilvánvalóan lehetnek eltérések. Amennyiben szükséges, kérjük kalibrálja a készüléket a következők szerint. Kapcsolja be a készüléket, hagyja üresen a mértálcát, majd nyomja meg a UNITS gombot, tartsa nyomva addig, amíg a kijelző át nem kapcsol 500g-ra. Majd nyomja meg ismételten röviden a UNITS gombot, ekkor megjelenik a CAL felirat. A CAL felirat után villog az 500g felirat a kijelzőn. Ekkor helyezze a tálca közepére a kijelzőn megjelenő súlyt. Ez után, ha látja a PASS feliratot, a kalibrálás befejeződött, visszatér a termék a normál mérési állapotba.

Figyelem! Bizonyosodjon meg róla, hogy a kalibráláshoz használt súly pontosan a megadott grammú legyen.

**ÓVINTÉZKEDÉSEK**

Ez a termék egy pontos eszköz, bizonyosodjon meg róla, hogy a megfelelő feltételek mellett használja.
A kijelzőn, ha megjelenik az OUT2 felirat, és nem tud visszatérni a 0-ra, vegye le a termékeket a tálcáról és kalibrálja újra.
Ha a kijlezőn 0\_LD vagy E látható, a lemérendő termék súlya meghaladta a készülék maximumát, vegye le a termékeket a tálcáról, és alaphelyzetbe áll.
Ha a kijelzőn a Lo feliratot látja, az elem hamarosan kifogy, cserélje ki az elemeket.
Ne mozgassa mérés közben a terméket.
A pontos mérés érdekében indítást követően várjon 10 másodpercet a használat előtt.
Ha hibát észlel egy nagyobb súly mérésénél, indítsa újra, mielőtt újra használja.
Ha a hőmérséklet drasztikusan változik, a készüléknek körülbelül 2 óra szükséges az alkalmazkodáshoz.
Kérjük az elemeket eltávolítani, ha hosszabb ideig nem használja a készüléket, mert kár keletkezhet benne (elem kifolyás).
Ne tegye ki magas hőmérsékletnek, a készülék 0-40°C-ig használható.
Ne használja elektromágneses környezetben.
Óvatosan bánjon a készülékkel, sérülés ne érje.
Tisztításához közvetlenül ne öntsön vizet vagy vegyszereket a mérőtálcára, használjon nedves törlőkendőt.
Ne hagyjon termékeket a tálcán, ha nem használja.
Ne szedje szét a terméket, forduljon szakemberhez meghibásodás esetén.
A terméket magáncélra használja.